Taasiseseisvumise võimalikuks saamine oli nagu suur ja ootamatu kingipakk, mis veretult sülle kukkus. Enamus eesti inimesi oli seda lootnud oma  sügavamas südamesopis, kuid selle teoks saamist eriti keegi ei uskunud. Nüüd, kui see oli juhtunud, kaotasid paljud pea ja ei osanud midagi arvata ega teha. Erinevad elanike grupid võtsid selle sündmuse vastu erinevalt. Kommunistid, eestlased, venelased, kultuuri- ja kunstiinimesed jt. elanike grupid suhtusid asjade käiku erinevalt ja pidid leidma endale koha uuenevas ja kiirelt arenevas ühiskonnas.